stanford-oval/wikipedia huggingface dataset:
Härkäletto

Härkäletto
| --- | --- |
Sijainti:  65°29.97′N, 024°50.64′E, Simo Suomi
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Härkäletto on kallioluoto Perämerellä Simon kunnassa, noin kahdenkymmenen kilometrin päässä Simonkylän luoteispuolella ja noin 14 kilometrin päässä Iin Vatungista länsilounaaseen.
Yöpymispaikkana suositulla saarella on betoninen loistotorni sekä retkisatama. Saarella on myös tulentekopaikka sekä kuivakäymälä. Saaren pohjoispuolella sijaitsee Saapaskarin kallioluoto.
Aiheesta muualla

Perämeren saarten palvelut (Arkistoitu – Internet Archive)
Hunajayhtymä

| Hunajayhtymä |
| --- | --- |

Tunnuslause:  Aidon hyvän tekijä 
Yritysmuoto:  Osakeyhtiö
Perustettu:  1969
Toimitusjohtaja:  Aapo Savo 
Puheenjohtaja:  Pekka Siivonen-Uotila 
Kotipaikka:  Loimaa, Suomi 
Toimiala:  elintarvikkeet 
Tuotteet:  Hunajatuotteet
Liikevaihto:  4,119 milj. € (2022) 
Henkilöstö:  9 (2022)
Kotisivu:  hunaja.fi
Infobox OKVirheellinen NIMI-arvo: 
Hunajayhtymän toimipaikka Loimaalla.
Hunajayhtymä Oy on suomalaisen hunajan pakkaaja. Yhtiö on perustettu vuonna 1969. Sen perusti joukko mehiläishoitajia. Perustamisen tavoitteena oli tehostaa hunajan myyntiä ja monipuolistaa mehiläistarvikemyyntiä. Aluksi toimipaikkana oli Toijala. Vuonna 1973 yritys muutti nykyiselle paikalleen Loimaalle.
Tuotteet

Hunajayhtymä on Suomen suurin kotimaisen hunajan pakkaaja. Hunaja ostetaan sopimustuottajilta, pakataan ja myydään edelleen keskusliikkeille. Heiltä ostetaan myös vahaa, josta valmistetaan vahavalssaamossa uusia pohjukkeita. Mehiläishoitotarvikkeita myydään varastomyymälässä ja verkkokaupassa. Lisäksi heinä-elokuussa myydään talviruokintasokeria. Hunajayhtymä toimittaa elintarviketeollisuuteen myös ulkomaista hunajaa.
Hunajayhtymän visiona on tehdä kotimaisesta hunajasta hittituote ja suomalaisen luonnon pelastaja.
Hunajayhtymän tuotteita
Kunniaritarikunta

Kunniaritarikunnat eli lyhemmin ritarikunnat ovat hallitsijoiden tai valtioiden perustamia organisaatioita, jotka jakavat kunnia- ja ritarimerkkejä.
Alkuperä

Nimitys ritarikunta tarkoittaa alkujaan ristiretkien aikaan (1100-luku) perustettuja hengellisiä ritarikuntia, joiden tehtävänä oli suojella pyhiinvaeltajia. Sellaisia olivat esimerkiksi Temppeliherrat, Johanniitat ja Saksalainen ritarikunta.
Eurooppaan syntyi 1300-luvulla myös maallisia ritarikuntia, joihin kuninkaat kutsuivat aatelismiehiä jäseniksi. Nämä olivat osa vallankäyttöä. Varhaisin ja ehkä tunnetuinkin näistä oli Sukkanauharitarikunta Englannissa. Muita tunnettuja maallisia ritarikuntia olivat Kultaisen taljan ritaristo Burgundissa sekä valakialainen Lohikäärmeen ritarikunta. Maalliset ritarikunnat edustivat aristokraattista romantiikkaa ja mystiikkaa, jonka avulla hallitsijat yrittivät luoda tiiviitä henkilökohtaisia siteitä itsensä ja aateliston välille.
Nykyiset kunniaritarikunnat ovat vain nimellisesti yhdistyksiä. Niiden käytännössä ainoana toimintamuotona on ritari- eli kunniamerkkien myöntäminen ansioituneille henkilöille, joita ritarimerkin saatuaan pidetään ritarikunnan jäseninä. Ritarikuntien johtajasta käytetään nimitystä suurmestari, ja tavallisimmin sellaisena toimii valtion päämies, joka myös päättää, kenelle ritarimerkki myönnetään. Kunniaritarikuntien kunniamerkit on jaettu eri luokkiin arvon mukaan. Ritarikunnat on rajattu joko pelkästään sotilaille tai sotilaille ja siviileille jaettaviin.
Entisaikaan useimmissa Euroopan maissa, Britanniassa vielä nykyisinkin, korkean ritarikunnan ansiomerkin saanut saa ritarin aatelisarvon, joka ei ole nykyisin perinnöllinen, mutta oikeuttaa usein kunnioittavaan puhutteluun, kuten Sir englanninkielisissä maissa. Suomessa alimpien aatelisarvojen puhuttelu oli Teidän jalosukuisuutenne Venäjältä tulleen tavan mukaan, joka perustui Pietari I Suuren arvojärjestysluetteloon. Useimmissa muissakin maissa on kunniaritarikuntia, mutta niiden kunniamerkkien saamisesta ei myönnetä aatelisarvoa.
Suomalaiset ritarikunnat

Suomessa on nykyisin kolme virallista ja yksi puolivirallinen ritarikunta. Suluissa perustamisvuosi.
Viralliset:
Vapaudenristin ritarikunta (1918)
Suomen Valkoisen Ruusun ritarikunta (1919)
Suomen Leijonan ritarikunta (1942)
Puolivirallinen:
Pyhän Karitsan ritarikunta (1935)
Kuuluisia kunniaritarikuntia

Sukkanauharitarikunta, Yhdistynyt kuningaskunta
Bathin ritarikunta, Yhdistynyt kuningaskunta
Ansioritarikunta, Yhdistynyt kuningaskunta
Pyhän Mikaelin ja Yrjön ritarikunta, Yhdistynyt kuningaskunta
Brittiläisen imperiumin ritarikunta, Yhdistynyt kuningaskunta
Kunniaritarien ritarikunta, Yhdistynyt kuningaskunta
Serafiimiritarikunta, Ruotsi
Miekkaritarikunta, Ruotsi
Pohjantähti-ritarikunta, Ruotsi
Vasa-ritarikunta, Ruotsi
Kuninkaallinen Kaarle XIII:n ritarikunta, Ruotsi
Pyhän Olavin ritarikunta, Norja
Elefanttiritarikunta, Tanska
Dannebrogin ritarikunta, Tanska
Pyhän Andreaksen ritarikunta, Venäjä
Pyhän Aleksanteri Nevskin ritarikunta, keisarillinen Venäjä
Pyhän Katariinan ritarikunta, keisarillinen Venäjä
Valkoisen Kotkan ritarikunta, keisarillinen Venäjä (alun perin puolalainen)
Pyhän Yrjön ritarikunta, keisarillinen Venäjä
Pyhän Vladimirin ritarikunta, keisarillinen Venäjä
Pyhän Annan ritarikunta, keisarillinen Venäjä
Pyhän Stanislauksen ritarikunta, keisarillinen Venäjä (alun perin puolalainen)
Valtionvaakunan ritarikunta, Viro
Marianmaan ristin ritarikunta, Viro
Valkoisen Tähden ritarikunta, Viro
Kotkaristin ritarikunta, Viro
Viron Punaisen Ristin ritarikunta, Viro
Karhuntappajan ritarikunta, Latvia
Kolmen tähden ritarikunta, Latvia
Vytautas Suuren ritarikunta, Liettua
Vytiksen ristin ritarikunta, Liettua
Gediminaksen ritarikunta, Liettua
Daniel Galitsialaisen ritarikunta, Ukraina
Kotkan Ansioritarikunta, Saksa
Kruunun ritarikunta, Saksa
Kunnialegioona, Ranska
Ordre de la Libération, Ranska
Leopoldin ritarikunta, Belgia
Tammenkruunun ritarikunta, Luxemburg
Kunniaritarikunta, Kreikka
Feeniksin ritarikunta, Kreikka
Pyhän Mauritiuksen ja Lasaruksen ritarikunta, Kreikka
Vapahtajan ritarikunta, Kreikka
Pyhien Mauritiuksen ja Lasaruksen ritarikunta, Italia
Frans Joosefin ritarikunta, Itävalta
Pyhän Savan ritarikunta, Serbia / Jugoslavia
Kuningas Zvonomirin kruunuritarikunta, Kroatia
Aleksanderin ritarikunta, Bulgaria
Mikael Rohkean sotilasritarikunta, Romania
Isabella Katolilaisen ritarikunta, Espanja
Kaarle III:n ritarikunta, Espanja
Kristuksen ritarikunta, Portugali
Portugalin ansioritarikunta, Portugali
Kunniaritarikunta, Armenia
Nousevan auringon ritarikunta, Japani
Pyhän aarteen ritarikunta, Japani
Leijonan ja Auringon ritarikunta, Iran
Pyhän Konstantinus Suuren ja Pyhän Helenan ritarikunta, Bysantti
Valkoisen Leijonan ritarikunta, Tšekkoslovakia
Konstantinus Suuren Ritarikunta
Aiheesta muualla

HY:Kunniamerkkilyhenteitä
Inje

|  Inje |
| --- | --- |

Kappaleen tiedot
Esittäjä(t):  Vanja Radovanović
Levy-yhtiö:  RTCG, Universal Music Denmark
Kesto:  3.00
Tyylilaji:  pop
Julkaistu:  17. helmikuuta 2018
Säveltäjä(t):  Vanja Radovanović
Sanoittaja(t):  Vanja Radovanović
Tuottaja(t):  Vanja Radovanović
Euroviisutiedot
Vuosi:  2018
Maa:  Montenegro
Kieli:  montenegro
Sijoitus:  –.
Pisteet:  –
Sijoitus semifinaalissa:  16.
Pisteet semifinaalissa:  40
Inje on montenegrolaisen laulajan Vanja Radovanovićin esittämä kappale, jolla hän edusti Montenegroa vuoden 2018 Eurovision laulukilpailussa.
Kappale kilpaili Euroviisujen toisessa semifinaalissa, jossa se sijoittui kuudenneksitoista ja täten karsiutui finaalista.
Radovanović esittämässä kappalettaan Euroviisujen toisen semifinaalin harjoituksissa.
Hyvää huomenta Suomi

| ”Hyvää huomenta Suomi” Karma |
| --- | --- | --- |

Singlen tiedot
 Albumilta: Huomenta Suomi
 B-puoli: ”Hämärää”
 Äänitetty : 1976
 Julkaistu: 1976
 Formaatti: 7" single
 Tyylilaji: iskelmä, country rock
 Kesto: 04.50
 Levy-yhtiö: Polydor
Karman muut singlet
| ”Mies ja nainen” 1975 | ”Hyvää huomenta Suomi” 1976 | ”Tunteitaan ei voi estää” 1977 |
Hyvää huomenta Suomi on Juha Vainion vuonna 1976 sanoittama suomenkielinen versio Steve Goodmanin kappaleesta ”City of New Orleans”. Suomenkielisen version tunnetuin levyttäjä on Karma-yhtye samalta vuodelta. Karma julkaisi kappaleen singlenä, jonka B-puolella oli kappale ”Hämärää”. Molemmat ovat Karman albumilla Huomenta Suomi. ”Hyvää huomenta Suomi” -kappaleen on levyttänyt myös muun muassa Matti Esko ja Yölintu
Kun Steve Goodmanin alkuperäinen sanoitus ”City of New Orleans” kertoo Chicagon ja New Orleansin väliä kulkevasta yöjunasta, Juha Vainio otti suomenkielisessä tekstissä aiheeksi öistä Suomea halkovan rekan ja sen kuljettajan.
Aiheesta muualla

Hyvää huomenta Suomi discogs.com -sivustolla
Kiinalainen lääkeoppi

Lääkekauppa Hongkongissa
Kiinalainen lääkeoppi (中藥學; yksinkert. 中药学; pinyin: zhōngyàoxué) käsittelee kiinalaisessa lääkinnässä käytettäviä yrttejä, eläimenosia, mineraaleja ja muita aineita sekä lääkkeiden valmistamista ja annostelua. Oppi käsittää perusteorian, lääkeaineet (藥材; yksinkert. 药材; pinyin: yàocái), valmistetut lääkepalat (飲片 yǐnpiàn = nieltävä pala), patenttilääkkeet, yksinkertaisten valmisteiden lähteet, keräämisen ja valmistuksen, lääkkeiden vaikutuksen, tehon ja kliinisen käytön.
Historia

Perinteen mukaan yksi kiinalaisten myyttisistä esi-isistä, Shennong (n. 5000 eaa.), maisteli satoja yrttejä ja välitti oppimansa tiedon parantavista ja myrkyllisistä kasveista seuraajilleen.
Ensimmäinen kiinalainen farmakologian käsikirja, Shennong bencaojing (神农本草经 Shénnóng běncǎojīng, "Shennongin yrttitiedon klassikko") luettelee 365 lääkeainetta, joista 252 on yrttejä. Oletetaan, että kirja on kirjoitettu Han-dynastian kaudella.
Varhainen kirjallisuus sisälsi tietoa määrättyihin sairauksiin käytetyistä lääkeresepteistä. Mawangduista kaivetusta haudasta löytyi tällainen teos, Wushier bingfang ("Reseptit 52:lle vaivalle"), joka on haudattu 168 eaa.
Myöhempinä aikoina lääkeoppia jatkuvasti täydennettiin. Tang-kaudelta tunnetaan esimerkiksi yrttilääkintää käsittelevä teos Yaoxing lun (藥性論 "Tutkielma lääkeyrttien luonteesta", 600-luku).
Täydellisimpänä ja kattavimpana lääkitystä käsittelevänä teoksena pidetään Li Shizhenin (1518–1593) kirjoittamaa "Yrttiopin käsikirjaa" (本草綱目; yksinkert. 本草纲目; pinyin: Běncǎo gāngmù; Wade–Giles: Pen-ts'ao kang-mu, v. 1578), joka on edelleen käytössä.  Siinä on mainittu 1892 eri yrttiä ja 11 096 lääkereseptiä.
Lääkeaineiden luokittelu

Lääkeaineiden luokittelu perustuu niiden vaikutuksiin, jotka on todennettu empiirisesti vuosisatojen ja -tuhansien kuluessa.
Lääkeaineiden luokittelu > Neljä energiaa

Neljä energiaa ovat kylmä, kuuma, lämmin ja viileä. Energiat jaetaan yin- ja yang-energioiksi. Kylmä ja viileä ovat yin, kuuma ja lämmin yang.
Lääkeaineen energia on määritetty sen parantaman vaivan mukaan. Jos lääke parantaa kuuman oireyhtymän, se on kylmä; jos se parantaa kylmän oireyhtymän, se on kuuma jne.
Lääkeaineiden luokittelu > Viisi makua

Viisi makua perustuvat viiden elementin laatuihin. Ne ovat hapan, karvas, makea, kitkerä ja suolainen.
Lääkeaineen maun katsotaan viittaavan sen vaikutukseen:
Hapan kokoaa. Sitä käytetään supistamaan ja vakauttamaan.
Karvas kovettaa. Sitä käytetään lievittämään kuumuutta sekä puhdistamaan ja kuivaamaan suolistoa.
Makea hidastaa. Sitä käytetään vahvistamaan ja tasapainottamaan, joskus myös kuivattamaan.
Kitkerä hajottaa. Sitä käytetään aktivoimaan ja ohjaamaan qitä ja verta sekä nostattamaan hikeä.
Suolainen pehmittää. Sitä käytetään kovettumien pehmentämiseen ja suoliston aukaisemiseen.
Lisäksi on olemassa "mauton maku", jolla on mm. virtsaamista edistävä vaikutus. Koska se muistuttaa makeaa makua, nämä kaksi useimmiten käytännössä käsitellään yhtenä makuna.
Lääkeaineiden luokittelu > Neljä liikettä

Neljä liikettä ovat ylöspäin työntäminen, alaspäin työntäminen, kellunta ja vajoaminen.
Ylöspäin työntävät lääkkeet auttavat laskeumiin.
Alaspäin työntävät lääkkeet auttavat "ylös suuntautuviin" vaivoihin kuten hikka ja yskä.
Lääkkeiden aiheuttama kellunta merkitsee ulospäin hajottamista esimerkiksi hikoiluttamalla.
Lääkkeiden aiheuttama vajoaminen merkitsee energian johdattamista alaspäin esimerkiksi aiheuttamalla ripulin.
Ylöspäin työntävät ja kelluvat lääkkeet edesauttavat yang-energian vahvistumista, hikoilua ja oksentamista.

Alaspäin työntävät ja vajoavat lääkkeet edesauttavat yin-energian vahvistumista, vähentävät hikoilua ja oksentamista sekä aiheuttavat ripulia.
Lääkeaineiden luokittelu > Meridiaanit

Yrtit kulkevat tiettyjä meridiaaneja eli energiakanavia pitkin. Täten samanlaisen vaikutuksen omaavista yrteistä valitaan se, joka kulkee parannettavan elimen kautta kulkevaa meridiaania pitkin.
Lääkeaineiden luokittelu > Toiminta

Yrteillä ja lääkesekoituksilla on erilaisia toimintoja. Tämä kertoo kokeneelle lääkärille, mihin vaivoihin lääke sopii. Yrtit ja lääkkeet voidaan jakaa toiminnon mukaan 20 pääluokkaan:
Hikeä nostattavat
Ruumiin sisäistä liiallista kuumuutta lievittävät
Reumaa hoitavat
Ruumiin sisäistä kylmyyttä lievittävät
Ruumiin kosteuden vähentäjät
Kuivia oireita voitelevat
Oksettavat
Suoliston toimintaa edistävät
Ruoansulatusta edistävät
Yskimistä helpottavat ja ysköksiä vähentävät
Energiaa säännöstelevät
Verta säännöstelevät
Tajunnan palauttavat
Ahdistusta lievittävät
Hallitsemattomia liikkeitä hoitavat
Puutoksia korjaavat
Liikkeitä rajoittavat ja estävät
Loisten poistaminen tai tuhoaminen
Mahahaavoja ja kasvaimia hoitavat
Ulkoinen käyttö
Lääkkeet

Useimmiten vaivaa ei voida hoitaa vain yhdellä yrtillä, vaan yrteistä ja  muista raaka-aineista sekoitetaan lääke. Aikojen kuluessa kiinalaiset ovat kehittäneet yli 20 000 sekoitusta, joista parituhatta on nykyään aktiivisessa käytössä.
Lääkkeet > Raaka-aineet

Kiinalaisten lääkkeiden raaka-aineiden pääosa muodostuu rohdoskasveista. Näistä voidaan käyttää eri osia kuten lehdet, varret, kukat, juuret ja siemenet. Esimerkkejä tavallisista lääkekasveista ovat purppurasulkakehto (白朮 baizhu), ginseng (人參 renshen), efedra (麻黃 mahuang), inkivääri (薑 jiang), jänönputki (柴胡, chaihu), kanelin oksa (桂枝, guizhi) ja kanelinkaarna (肉桂, rougui), kiinankarhunputki (當歸 danggui), koptis (黃蓮 huanglian), rohtokurjenherne (黃耆 huangqi), lakritsi (甘草 gancao), pioni (valkoinen: 白芍 baishao, ja punertava: 赤芍 chihhao), pukinpensas (寧夏枸杞 níngxià gǒuqǐ eli goji), raparperi (大黃 dahuang), pikkusoilio (地黃 dihuang) ja kiinansalvia (丹參 danshen).
Muita ainesosia ovat sienet ja käävät, simpukankuoret, helmet, etikka ja olibaanihartsi.  Perinteisissä sekoituksissa käytetään eläinperäisiä ainesosia, kuten käärmeita, silkkiäistoukkia, kaskaita, kilpikonnia, merihevosia, sarvikuonon sarvea, tiikerin luita ja eläinten siittimiä.
Mineraaleista käytetään muun muassa kalkkia, sinooperia, alunaa, magnetiittiä ja hematiittia.
Perinteisesti lääkeaineista käytetään nimitystä "yrtti", vaikka kyseessä olisi muu orgaaninen tai epäorgaaninen ainesosa.
Lääkkeet > Lääkkeen osat

Sekoituksessa olevat yrtit luokitellaan niiden tärkeyden mukaan kuningas-, alamais-, avustaja- ja palvelijayrteiksi.

Kuningas on joko rohdon ainoa yrtti tai sen pääasiallinen osa, ja yleensä sitä on sekoituksessa määrällisesti eniten. Joskus sekoituksessa voi olla useampia kuninkaita.

Alamainen auttaa kuningasta vahvistamalla sen vaikutusta ja hoitamalla oheisvaivoja.

Avustajalla on jokin kolmesta tehtävästä: avustaa kuningasta tai alamaista hoitamalla pikkuvaivoja, kontrolloida kuninkaan tai alamaisen epätoivottuja sivuvaikutuksia tai täydentää kuninkaan vaikutusta toimimalla sen vastapuolena.

Palvelijalla on kaksi tehtävää: johdattaa lääke sairaalle alueelle ja toimia muiden sideaineena.
Lääkkeet > Lääkkeiden valmistus

Lääkkeitä voidaan valmistaa eri tavoin.

Keite: Aineita liotetaan ja sitten keitetään vedessä, minkä jälkeen ne siivilöidään pois ja vesi juodaan.  Raaka-aineita voidaan käyttää uudestaan yhden tai useamman kerran.

Pulveri: Kuivatut yrtit ja muut aineet jauhetaan pulveriksi, sekoitetaan kiehuvaan veteen, annetaan hieman jäähtyä ja juodaan lämpimänä.  Pulveri voidaan asettaa suoraan kielelle ja huuhtoa alas vedellä. Sen voi laittaa kapseliin, joita saa apteekista, ja niellä sellaisenaan.

Pilleri:  Satoja sekoituksia myydään ns. patenttilääkkeinä (中成藥 zhōngchéngyào eli keskeiset valmiit lääkkeet). Nämä ovat kaavan mukaan sekoitettuja lääkkeitä, joista suurinta osaa on valmistettu jo satoja vuosia.  Niitä myydään valmiina, yleensä pillerimuodossa. Ainesosien sideaineena on käytetty hunajaa, vahaa tai jauho–vesi-seosta.

Puuro: Sisäisesti tai ulkoisesti.

Alkoholi: Rohtoja käytetään vahvistavien ja virkistävien liköörien valmistukseen.

Suitsuke: Aromaattisista aineista valmistetaan lääkinnällisiä suitsukkeita (香藥 xiāngyào – tuoksuva lääke).
Lääkkeet > Kolme sääntöä

Lääkkeen nauttimiseen sovelletaan kolmea sääntöä.

Ajankohta: Jotta lääkkeen vaikutus olisi paras mahdollinen, se pitää ottaa oikeaan aikaan päivästä, esimerkiksi ennen tai jälkeen aterian, ennen nukkumaan menoa tai aamulla herätessä. Lääke pitää nauttia säännöllisesti ohjeen mukaan tai samaan aikaan päivästä.

Kylmä tai kuuma: Toiset lääkkeet on nautittava kylmänä, toiset kuumana.

Teetä ei saa juoda yleensä samaan aikaan, kun otetaan lääkkeitä. Tee voi estää lääkkeen toiminnan; sillä on kylmä energia, joka häiritsee joidenkin yrttien sisältämän lämpimän energian toiminnan; se sisältää kofeiinia ja teofylliiniä, jotka kiihottavat keskushermostoa ja estävät rauhoittavien rohtojen vaikutuksen.
Ibrahim Maliki

Ibrahim Maliki (s. 15. heinäkuuta 1981) on nigeriläinen uimari. Hän kilpaili vuoden 2004 kesäolympialaisissa Ateenassa miesten 50 metrin vapaauinnissa. Hän putosi ensimmäisellä kierroksella jäätyään eränsä kolmanneksi ajalla 26.81. Hänen kokonaissijoituksensa oli 69. paikka.
Härö

Härö on suomalainen sukunimi, joka on muun muassa seuraavilla henkilöillä:
Elias Härö (1930–2015), Museoviraston tutkija
Klaus Härö (1971), elokuvaohjaaja
Lauri Härö (1899–1980), pikajuoksija
Sakari Härö (1917–2012), lääkäri, terveydenhuollon kehittäjä ja lääkintäneuvos
Häräntappoase (täsmennyssivu)

Häräntappoase voi tarkoittaa seuraavia asioita:
Häräntappoase, Anna-Leena Härkösen esikoisromaani vuodelta 1984
Häräntappoase, vuonna 1989 esitetty Ylen tuottama televisiosarja
Häräntappoase, vuonna 2021 julkaistu Elisa Viihteen sarja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Häräntappoase”, voi hakea sivunnimihaulla, laajalla sivunnimihaulla tai tekstihaulla.
Hoax

Nykyään huijausviestit tulevat sähköisesti kännykkään tai tietokoneelle.
Hoax on huijausviesti, jossa vastaanottajaa pyydetään levittämään viestiä mahdollisimman laajalle. Hoax on tavallisesti sähköpostiviesti, tekstiviesti tai jonkinlainen ketjukirje, jossa valheellisesti esitetään väittämiä esimerkiksi treffihuumeista, kuolemansairaista lapsista tai jonkin ilmaisen tuotteen saamisesta. Hoax koostuu tavallisesti viestistä, jossa houkutellaan vastaanottaja tekemään kirjeestä kopioita ja lähettämään ne yhdelle tai useammalle vastaanottajalle. Hoaxit eivät itsessään ole viruksia tai haittaohjelmia, mutta ne kuormittavat turhaan sähköpostiohjelmia. Ainoa tapa estää hoaxien eli huijausviestien leviäminen on poistaa viesti, eikä lähettää sitä eteenpäin.
Kansainvälisesti yleisemmässä merkityksessä hoax tarkoittaa huijaavaa viestiä, jonka tavoite on saada vastaanottaja uskomaan todeksi asia, jonka viestin lähettäjä tietää olevan valhetta.
Sokal Hoax

Sokal Hoax -nimellä kutsutaan tekijänsä mukaan fyysikko Alan Sokalin Social Text -tiedelehteen lähettämää ja lehden vuonna 1996 julkaisemaa artikkelia ”Transgressing the Boundaries: Towards a Transformative Hermeneutics of Quantum Gravity”, jonka tekijä julkaisemisen jälkeen itse paljasti olevan luonnontieteellisten käsitteiden asiantuntematonta lainailua demonstroiva huijaus.
Esimerkkejä hoaxeista

Mars hoax
Progesterex
Instuction and advice for the young bride
Salminen, Pauliina: 13 seksivinkkiä 1800-luvulta: ”Puhu kotitöistä kun mies puuskuttaa menemään”.
Kirjallisuutta

Lehtinen, Aki Petteri: Hoax – kirjallisen huijaamisen alkeet. Nuori voima : kulttuuriharrastajain lehti, 2009, nro 6, s. 16–19.  Helsinki:  Nuoren voiman liitto.
Aiheesta muualla

Wikimedia Commonsissa on kuvia tai muita tiedostoja aiheesta .
Tietoturvayhtiö F-Securen listaus Hoaxeista (Arkistoitu – Internet Archive)
Hoaxin määritelmä (Arkistoitu – Internet Archive)
Panda Software tiedote Hoaxeista (Arkistoitu – Internet Archive)
Käyrä huijausten ajallisesta kestosta ennen kuin ne paljastuvat
Hit Me, Baby, One More Time

Hit Me, Baby, One More Time on brittiläinen tositelevisiosarja vuodelta 2005. Ohjelmaa esitettiin ensin Britanniassa ITV-kanavalla ja myöhemmin, uutena versiona, Yhdysvalloissa NBC:llä. Molempia sarjoja juonsi Vernon Kay.
Jokaisessa jaksossa viisi entistä poptähteä lauloi suurimman hittikappaleensa sekä coverversion jostakin ajankohtaisesta hitistä. Joka viikon esiintyjistä yksi valittiin voittajaksi, Britanniassa puhelinäänestyksellä ja Yhdysvalloissa yleisöäänestyksellä, ja hän pääsi ohjelman finaaliin. Britanniassa finaalin voittaja sai julkaista molemmat kappaleet singlenä ja Yhdysvalloissa hän sai lahjoittaa 20 000 dollaria hyväntekeväisyyteen.
Ohjelman nimi tulee Britney Spearsin kappaleen ”…Baby One More Time” kertosäkeestä.
Brittiläinen versio > Viikko 1 (2. huhtikuuta 2005)

| 0 | 1 | 2 |
| --- | --- | --- |
| Kilpailija | Ensimmäinen kappale | Toinen kappale |
| Gloria Gaynor | ”I Will Survive” | ”Beautiful” (Christina Aguilera) |
| Howard Jones | ”What Is Love” | ”White Flag” (Dido) |
| Honeyz | ”Finally Found” | ”How You Remind Me” (Nickelback) |
| Limahl | ”Too Shy” | ”This Love” (Maroon 5) |
| Tiffany | ”I Think We’re Alone Now” | ”Love Machine” (Girls Aloud) |
Viikon voittaja oli Tiffany.
Brittiläinen versio > Viikko 2 (9. huhtikuuta 2005)

| 0 | 1 | 2 |
| --- | --- | --- |
| Kilpailija | Ensimmäinen kappale | Toinen kappale |
| Shakin’ Stevens | ”This Ole House” | ”Trouble” (Pink) |
| Jaki Graham | ”Set Me Free” | ”Your Game” (Will Young) |
| Belinda Carlisle | ”Heaven Is A Place On Earth” | ”The Scientist” (Coldplay) |
| Haddaway | ”What Is Love” | ”Toxic” (Britney Spears) |
| Doctor and the Medics | ”Spirit in the Sky” | ”Let Me Entertain You” (Robbie Williams) |
Viikon voittaja oli Shakin’ Stevens.
Brittiläinen versio > Viikko 3 (14. huhtikuuta 2005)

| 0 | 1 | 2 |
| --- | --- | --- |
| Kilpailija | Ensimmäinen kappale | Toinen kappale |
| Baccara | ”Yes Sir, I Can Boogie” | ”Hero” (Enrique Iglesias) |
| Mica Paris | ”My One Temptation” | ”Angels” (Robbie Williams) |
| Nick Heyward | ”Fantastic Day” | ”Crashed The Wedding” (Busted) |
| Carol Decker | ”China In Your Hand” | ”Superstar” (Jamelia) |
| The Pasadenas | ”Tribute (Right On)” | ”Leave Right Now” (Will Young) |
Viikon voittaja oli Carol Decker.
Brittiläinen versio > Viikko 4 (21. huhtikuuta 2005)

| 0 | 1 | 2 |
| --- | --- | --- |
| Kilpailija | Ensimmäinen kappale | Toinen kappale |
| Sinitta | ”So Macho” | ”Single” (Natasha Bedingfield) |
| Hue and Cry | ”Labour Of Love” | ”Crazy in Love” (Beyoncé Knowles) |
| The Real Thing | ”You To Me Are Everything” | ”Cry Me a River” (Justin Timberlake) |
| Hazel O’Connor | ”Will You” | ”Can’t Get You Out of My Head” (Kylie Minogue) |
| China Black | ”Searching” | ”I Believe in a Thing Called Love” (The Darkness) |
Viikon voittaja oli Hue and Cry.
Brittiläinen versio > Viikko 5 (28. huhtikuuta 2005)

| 0 | 1 | 2 |
| --- | --- | --- |
| Kilpailija | Ensimmäinen kappale | Toinen kappale |
| Jordan Knight | ”Give It To You” | ”Let Me Love You” (Mario) |
| Rozalla | ”Everybody’s Free (To Feel Good)” | ”Fly By” (Blue) |
| Junior | ”Mama Used To Say” | ”Gotta Get Thru This” (Daniel Bedingfield) |
| Sabrina | ”Boys (Summertime Love)” | ”Hole In The Head” (Sugababes) |
| Shalamar | ”A Night to Remember” | ”Hey Ya!” (OutKast) |
Viikon voittaja oli Shalamar.